gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8190, del 14-12-2017 (2017/10606)

Informació pública de la sol·licitud de concessió demanial per a l'ocupació temporal de vies pecuàries en els termes municipals de Forcall, Todolella, Olocau del Rey, Morella, Castellfort, Vilafranca, Portell i Ares del Maestrat.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10461


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud de concessió demanial per a l'ocupació temporal de vies pecuàries en els termes municipals de Forcall, Todolella, Olocau del Rey, Morella, Castellfort, Vilafranca, Portell i Ares del Maestrat. [2017/10308]  
S'està tramitant en la Direcció Territorial de Castelló, promogut per la mercantil RENOMAR, (Energies Renovables Meditarráneas, SA) els expedients d'autorització per a la concessió demanial de domini públic per a ús privatiu en via pecuària en vies pecuàries dels termes municipals de Forcall, Todolella, Olocau del Rey, Morella, Castellfort, Vilafranca, Portell i Ares del Maestrat (Expedients: STMA/SF/VP/131/2017, STMA/SF/VP/132/2017, STMA/SF/VP/133/2017, STMA/SF/VP/134/2017, STMA/SF/VP/135/2017, STMA/SF/VP/136/2017, STMA/SF/VP/137/2017, STMA/SF/VP/138/2017, STMA/SF/VP/139/2017 i STMA/SF/VP/140/2017).  
En compliment del que disposa l'article 34 de la Llei 3/2014, d'11 de juliol, de vies pecuàries de la Comunitat Valenciana, i article 64.c de la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic. De conformitat en l'article 83 de la Llei 39/2015, d'1 d'octubre, del procediment administratiu comú de les administracions públiques, aquest expedient se sotmet a informació pública.  
Cosa que es fa pública perquè sen prenga coneixement, fixant el termini d'un mes, a partir de la publicació del present anunci en el Diari Oficial de la Generalitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de medi ambient, de la Direcció Territorial d'aquesta Conselleria a Castelló, sítia en la planta 2a de l'edifici PROP de l'av. Germans Bou, núm. 47 de Castelló de la Plana.  
  
Castelló de la Plana, 6 de novembre de 2017.- El director territorial: Antonio Luis García Sanz.
Diari Oficial de la Generalitat Valenciana


Sumari del DOGV 8181, del 30-11-2017 (2017/9816)

Extracte de les bases de la convocatòria del concurs oposició per a proveir en propietat una plaça d'encarregat o encarregada de parcs i jardins, personal laboral, pel procediment de torn lliure.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8181

Data del DOGV
:   30-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9816


Data del document
:   20-10-2017

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * concurs administratiu

Extracte de les bases de la convocatòria del concurs oposició per a proveir en propietat una plaça d'encarregat o encarregada de parcs i jardins, personal laboral, pel procediment de torn lliure. [2017/9816]  
Han estat publicades en el Butlletí Oficial de la Província d'Alacant número 185, de data 26 de setembre de 2017, el contingut íntegre de la convocatòria i les bases específiques que han de regir el concurs oposició per a proveir en propietat la plaça que s'esmenta més avall, aprovada per la Junta de Govern Local de l'Ajuntament de Santa Pola, en sessió ordinària celebrada el dia 31 d'agost de 2017.  
  
Oferta d'ocupació pública: any 2016.  
Nombre de places convocades: 1.  
Denominació: encarregat/ada de parcs i jardins.  
Classificació: nivell V del conveni col·lectiu del personal laboral de l'Ajuntament de Santa Pola.  
  
El termini de presentació d'instàncies serà de 15 dies hàbils, comptats a partir de l'endemà de la publicació de l'anunci de la convocatòria en el Boletín Oficial del Estado.   
  
Cosa que es fa pública per a general coneixement de tots els interessats.  
  
Santa Pola, 20 d'octubre de 2017.- L'alcaldessa: Yolanda Seva Ruiz.
Diari Oficial de la Generalitat Valenciana


Sumari del DOGV 8111, del 23-08-2017 (2017/7156)

Informació pública del compte de liquidació definitiva de la reparcel·lació del sector 2, Industrial, del sòl urbanitzable.
---------------------------------------------------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7156


Data del document
:   17-07-2017

Organisme emissor
:   Ajuntament de Massamagrell

Tipus de document
:   Anunci

Descriptors 

:   * Massamagrell
    * administració local
    * pla d'urbanisme

Informació pública del compte de liquidació definitiva de la reparcel·lació del sector 2, Industrial, del sòl urbanitzable. [2017/7156]  
Per mitjà del Decret 0664/2017, de 21 de juny, de 2017, l'Alcaldia de l'Ajuntament de Massamagrell, ha acordat resoldre les al·legacions presentades pels titulars de drets afectats durant el tràmit d'informació pública del compte de liquidació definitiva de la reparcel·lació del sector 2, Industrial, del sòl urbanitzable de Massamagrell presentada amb registre d'entrada (RE) número 8784, de 29 de setembre de 2015, per la mercantil Indeluba, SL (en l'actualitat Calviga, SAU), agent urbanitzador del programa d'actuació integrada de l'esmentat sector, esmenada posteriorment a requeriment dels serveis municipals amb el document refós datat a desembre de 2015, presentat amb RE número 12681, de 22 de desembre de 2015. I aprovar definitivament el compte de liquidació definitiva indicat de la reparcel·lació del sector 2, Industrial, del sòl urbanitzable de Massamagrell, presentada amb RE número 12880, de 22 de desembre de 2015, que reflecteix un increment net, a càrrec dels propietaris de sòl, de 20.780,62 euros en concepte d'indemnitzacions sense IVA, respecte al previ pressupost de la retaxació de càrregues aprovada (5.908.973,73 euros), amb la rectificació derivada de l'estimació parcial d'al·legacions, que només afecta l'actualització de dades identificatives d'alguns subjectes passius.  
  
Es notifica, per mitjà d'aquesta publicació, tal circumstància als possibles interessats i, en particular, als que, havent presentat al·legacions, no hagueren rebut la notificació personal de la resolució de les seues al·legacions. Això, d'acord amb el que disposa l'article 46 de la Llei 39/2015, amb indicació de la possibilitat que tenen de comparéixer en les dependències administratives de l'Ajuntament síties en la plaça de la Constitució, número 12, de Massamagrell, dins del termini dels deu dies següents a la data d'aquesta publicació, per a prendre coneixement del contingut íntegre del mencionat acte.  
  
Massamagrell, 17 de juliol de 2017.- L'alcalde president: Josep Lluís Galarza Plans.
Diari Oficial de la Generalitat Valenciana


Sumari del DOGV 8095, del 31-07-2017 (2017/7067)

Extracte de la Resolució de 17 de juliol de 2017, del rector, per la qual es convoquen beques Càtedra NAGARES Mecatrònica per a ajuda a la matrícula del Màster d'Enginyeria Mecatrònica i Màster Universitari en Enginyeria de Sistemes Electrònics per al curs 2017/18.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7067


Data del document
:   17-07-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 17 de juliol de 2017, del rector, per la qual es convoquen beques Càtedra NAGARES Mecatrònica per a ajuda a la matrícula del Màster d'Enginyeria Mecatrònica i Màster Universitari en Enginyeria de Sistemes Electrònics per al curs 2017/18. [2017/7067]  
BDNS(Identif.):357687  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions (http://www.pap.minhap.gob.es/bdnstrans):  
  
Primer. Beneficiaris  
Podran participar alumnes matriculats en el Màster d'Enginyeria Mecatrònica i Màster Universitari en Enginyeria de Sistemes Electrònics de la UPV durant el curs 2017/18.  
  
Segon. Objecte  
L'objecte d'aquesta convocatòria és la concessió de 6 beques d'ajuda a la matrícula a aquells alumnes matriculats en el Màster d'Enginyeria Mecatrònica i Màster Universitari en Enginyeria de Sistemes Electrònics del curs 2017/2018 que acrediten el compliment dels requisits estipulats en les bases reguladores del procediment  
  
Tercer. Bases reguladores  
Accessibles en http://www.upv.es/contenidos/CNAGARES  
  
Quart. Quantia  
Quatre de les beques estan dotada amb un màxim de 3000 euros corresponents a l'import de les taxes de matrícula de primer curs del Màster d'Enginyeria Mecatrònica i Màster Universitari en Enginyeria de Sistemes Electrònics de la UPV per al curs 2017/2018.  
Dos de les beques estan dotada amb un màxim de 1500 euros corresponents a l'import de les taxes de matrícula de segon curs del Màster d'Enginyeria Mecatrònica de la UPV per al curs 2017/2018  
  
Quint. Termini de presentació de sol·licituds  
El termini de presentació de sol·licituds fins al 30 de setembre de 2017  
  
València, 17 de juliol de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7988, del 27-02-2017 (2017/1481)

Informació pública de la sol·licitud d'autorització i declaració en concret d'utilitat pública. Expedient número ATLINE/2015/28/12.
-----------------------------------------------------------------------------------------------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1481


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització i declaració en concret d'utilitat pública. Expedient número ATLINE/2015/28/12. [2017/1481]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:  
  
  
La qual cosa es fa pública per a general coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servei Territorial d'Energia, siti en carrer dels Cavallers, 8, de Castelló de la Plana, així com dirigir a l'esmentat servei territorial les al·legacions (per duplicat) que es consideren oportunes en el termini de 20 dies comptats a partir del següent al de la publicació d'aquest anunci.  
Transcorregut l'esmentat termini sense realitzar al·legacions, es considerarà que està conforme, i perdrà el dret al tràmit corresponent. Això, sense perjudici de la interposició dels recursos que pertoquen contra la resolució definitiva del procediment, en els terminis legalment i reglamentàriament establits.  
  
Castelló de la Plana, 13 de febrer de 2017.- El cap del Servei Territorial d'Indústria i Energia: Gerardo Nebot Garcia.
Diari Oficial de la Generalitat Valenciana


Sumari del DOGV 8169, del 14-11-2017 (2017/9144)

Notificació de la sentència dictada en el judici verbal número 543/2015.
------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9144


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 543/2015. [2017/9144]  
Demandant: Comunitat de Propietaris la Marina de Torrevieja.  
Procurador: Alberto Cánovas Seiquer.  
Demandats: José Pleguezuelos Hernández i Felisa Gómez Sevilla.  
En aquest procediment de judici verbal amb el número 543/2015 s'ha dictat sentència en què consta com a demandant Comunitat de Propietaris la Marina de Torrevieja i com a demandat José Pleguezuelos Hernández i Felisa Gómez Sevilla.  
D'acord amb la Instrucció 6/2012 e la Secretaria General de l'Administració de Justícia queden les actuacions en l'oficina judicial a disposició de les persones interessades.  
El termini per a recórrer és de 20 dies a comptar de l'endemà de la seua notificació, i s'haurà de depositar 50 - en el compte de consignacions del Jutjat excepte si fóra beneficiari o beneficiària de justícia gratuïta.   
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.  
  
  
Torrevieja, 30 de novembre de 2015.- La lletrada de l'Administració de justícia: Cristina San Miguel Cuéllar.
Diari Oficial de la Generalitat Valenciana


Sumari del DOGV 8175, del 22-11-2017 (2017/9526)

Resolució de 10 d'octubre de 2017, de la Direcció General de Centres i Personal Docent, per la qual se citen els interessats en el procediment ordinari número 4/000337/1027-KF per a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9526


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 10 d'octubre de 2017, de la Direcció General de Centres i Personal Docent, per la qual se citen els interessats en el procediment ordinari número 4/000337/0817-XW per a comparéixer en la via jurisdiccional. [2017/9526]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents: Fundación Educativa ACI.  
2. Interessats: afectats per la interposició del present recurs en l'expedient administratiu.  
3. Descripció: Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del tribunal: procediment ordinari núm. 4/000337/0773-DT. NIG: 46232-77-9-9056-9445232.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 10 d'octubre de 2017. El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8048, del 25-05-2017 (2017/3780)

Notificació de la sentència dictada en el procediment de divorci contenciós número 1169/2016.
---------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3780


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1169/2016. [2017/3780]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 001169/2016, seguides a instàncies de Mary Lucy Sailema Sailema contra Joel Cabezas Bahoz, en situació de rebel·lia, en què, en data 20 d'abril de 2017, s'ha dictat la sentència que té la part dispositiva que és com segueix:  
  
«Dispositiva  
Estime la demanda interposada per Mary Lucy Sailema Sailema contra Joel Cabezas Bahoz, declare el divorci i la dissolució del matrimoni format per ambdós, amb tots els efectes que li són inherents, i atribuïsc a l'esposa l'ús del domicili familiar siti al carrer Plus Ultra, número 17, pis 5é, porta 10, de València, mentre continue vigent el contracte d'arrendament, i sense perjudici dels drets d'altri.  
  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà de presentar per escrit davant d'aquest jutjat, dins del termini de 20 dies, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Joel Cabezas Bahoz, en situació de rebel·lia i parador ignorat, expedisc i firme aquest edicte.  
  
València, 25 d'abril de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8123, del 08-09-2017 (2017/7749)

Extracte de la Resolució de 28 d'agost de 2017, de la consellera de Sanitat Universal i Salut Pública, per la qual es convoquen subvencions destinades a projectes de suport a les associacions de consumidors en l'àmbit de la seguretat alimentària.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7749


Data del document
:   28-08-2017

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 28 d'agost de 2017, de la consellera de Sanitat Universal i Salut Pública, per la qual es convoquen subvencions destinades a projectes de suport a les associacions de consumidors en l'àmbit de la seguretat alimentària. [2017/7749]  
BDNS (Identif.): 360729  
  
Mitjançant l'Ordre 5/2017, de 20 de juny, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública en el Diari Oficial de la Comunitat Valenciana número 8074, de 30 de juny de 2017.  
L'objecte de la present convocatòria és convocar en règim de concurrència competitiva les subvencions destinades a projectes de suport a les associacions de consumidors en l'àmbit de la seguretat alimentària, d'acord amb el que estableix l'Ordre 5/2017 esmentada.  
Podran sol·licitar les subvencions regulades en el títol IV, capítol V de l'Ordre 5/2017 esmentada, les entitats sense ànim de lucre que tinguen com a objecte la defensa dels consumidors i usuaris que desenvolupen la seua activitat en l'àmbit territorial de la Comunitat Valenciana.  
  
València, 28 d'agost de 2017.- La consellera de Sanitat Universal i Salut Pública: Carmen Montón Giménez.
Diari Oficial de la Generalitat Valenciana


Sumari del DOGV 8045, del 22-05-2017 (2017/4337)

CORRECCIÓ d'errades de la Resolució de 12 de maig de 2017, de la Conselleria d'Educació, Investigació, Cultura i Esport, per la qual es convoquen, per a 2017, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4337


Data del document
:   19-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 12 de maig de 2017, de la Conselleria d'Educació, Investigació, Cultura i Esport, per la qual es convoquen, per a 2017, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social. [2017/4337]  
En la publicació de la Resolució de 12 de maig de 2017, de la Conselleria d'Educació, Investigació, Cultura i Esport (DOGV 8043, 19.05.2017), per la qual es convoquen, per a 2017, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social, s'han omés els annexos corresponents, que es publiquen a continuació.  
  
València, 19 de maig de 2017.- El conseller d'Educació, Investigació, Cultura i Esport: Vicent Marzà Ibáñez.